《题方丈》
宋代·翁合

武夷奇绝处，水碧更山丹。
观闢南唐址，祠仍西汉坛。
山禽酣午梦，野菜健晨餐。
道士江冲一，新诗有集刊。

作者简介：翁合，字叔备、一字与可，号丹山（《蔡氏九儒书》卷八《久轩集》附录），崇安（今福建武夷山市）人。理宗嘉熙二年（一二三八）进士。历国子司业、国子祭酒。出知赣州兼浙西提刑。景定中擢侍讲。有《丹山集》，已佚。事见《闽中理学渊源考》卷二五。今录诗四首。